**נוהל למניעת הטרדה מינית והתנכלות במכללת אורנים**

נוהל זה מהווה נספח לתקנון למניעת הטרדה מינית של אורנים

1. **אורנים** כמוסד חינוכי רואה עצמה מחויבת **ליצירת סביבה לימודית ושוויונית** שאין בה התנהגויות מיניות פוגעות.
2. **אורנים** רואה **בהטרדה מינית והתנכלות פגיעה בזכויות של כל תלמיד/ה ועובד/ת** באורנים ותעשה כל שביכולתה כדי למגר תופעות מעין אלה.
3. **על פי החוק למניעת הטרדה מינית, התשנ"ח-1988 ("החוק"), הטרדה מינית והתנכלות הן עבירות פליליות ועוולות אזרחיות.**
4. **מהי הטרדה מינית?**
5. סחיטת אדם באיומים, כמשמעותה בסעיף 428 לחוק העונשין, התשל"ז-1977 ("**חוק העונשין**"), כאשר המעשה שהאדם נדרש לעשותו הוא בעל אופי מיני (כל צורה של התניה בין דרישה למעשה ובין קבלה של משהו).
6. מעשים מגונים כהגדרתם בסעיפים 348 ו-349 לחוק העונשין (לדוגמה: נגיעות, חשיפה בעלת אופי מיני, הצצה, אוננות בפני אחר/ת).
7. הצעות חוזרות בעלות אופי מיני (בין אם בדיבור, ברמיזה, במגע) אף שהאדם שאליו מופנות ההצעות הראה למטריד כי אינו מעוניין בהצעות אלו.
8. התייחסויות חוזרות המתמקדות במיניותו של אדם, אף שהראה למטריד כי אינו מעוניין בהתייחסויות אלו (בע"פ, בכתב או בהתנהגות)
9. התייחסות מבזה או משפילה המופנית לאדם ביחס למינו או למיניותו, לרבות נטייתו המינית, בין אם הראה שהדבר מפריע לו ובין אם לאו.
10. פרסום תצלום, סרט או הקלטה של אדם, המתמקד במיניותו, בנסיבות שבהן הפרסום עלול להשפיל את האדם או לבזותו, ולא ניתנה הסכמתו לפרסום. יובהר לעניין זה כי "תצלום, סרט או הקלטה" כוללים גם עריכה או שילוב של תצלום, סרט או הקלטה באופן שניתן לזהות את האדם.

**יודגש**, לעניין סעיפים 4ג ו-4ד אין צורך להראות חוסר עניין במצב שמתקיימים יחסי מרות בעבודה או בכלל, תלות, חינוך, טיפול וכו', או כאשר המעשים מופנים כלפי קטין או חסר ישע. **למען הסר ספק, יחסים בין מנהל/ת לעובד/ת במכללה או מרצה לסטודנט/ית במכללה נחשבים יחסי מרות.**

**חוסר עניין מראים בין במילים ובין בהתנהגות שמבהירה באופן ברור לפונה את חוסר העניין בהצעתו.**

1. **מהי התנכלות?**
2. **התנכלות היא פגיעה מכל סוג שהוא שמקורה בהטרדה מינית, או בתלונה או בתביעה, שהוגשה על הטרדה מינית או התנכלות כאמור.**
3. **ממונות ותפקידן**
   1. במסגרת החוק למניעת הטרדה מינית והתנכלות, תמנה המכללה שתי ממונות לטיפול בהטרדה מינית (להלן: הממונה / הממונות).
   2. הממונות תהיינה מתאימות למילוי התפקיד, מבחינת כישוריהן, ניסיונן ומעמדן המקצועי, מבחינת יחסי האנוש שלהן וכן מבחינת בקיאותן בחוק ובהוראות התקנון והסדרי המשמעת החלים. כל ממונה תעבור בסמוך למינויה השתלמות מקצועית בהיקף שלא יפחת מ- 18 שעות, שתעסוק במהות התפקיד, הכרת החוק, דרכי מניעה ואופן הטיפול בתלונות. המכללה תקפיד על עצמאות הממונות ועל סביבת עבודה נאותה, כך שתהיינה חופשיות לפעול ולהפעיל שיקול דעת עצמאי.
   3. תפקידיהן של הממונות
4. לקבל תלונות ודיווחים שעניינם הטרדה מינית והתנכלות.
5. לברר את התלונות ולטפל בהן למעט מקרים בהם הנילון הוא עובד מדינה. במקרה כזה תועבר התלונה לבירור ולטיפול ממונה המשמעת במשרד החינוך.
6. היה והממונה בעלת נגיעה אישית לנושא התלונה או למעורבים בה או שנבצר ממנה לברר את התלונה מכל סיבה אחרת, תועבר התלונה לממונה אחרת, שתפעל לבירור התלונה בהתאם לנוהל זה.
7. להעביר את התלונה להליך משמעתי, אם נמצא לכך בסיס מתאים.
8. להפנות את המתלונן/נת, לקבלת ייעוץ וסיוע במידת הצורך.
9. לפעול בדרכים של ייעוץ, הסברה והדרכה למניעת תופעות של הטרדה מינית והתנכלות והטיפול הנכון בהן. במסגרת זו יכינו הממונות תוכנית שנתית והצעת תקציב כנהוג באורנים.
10. **מישורי טיפול בהטרדה מינית והתנכלות**
11. **במישור הארגוני**: הטרדה מינית והתנכלות נחשבות לעבירת משמעת חמורה המטופלות ברמות הגבוהות ביותר של הארגון ובמלוא חומרת הדין עד כדי הרחקה מן המכללה לצמיתות.
12. **במישור הפלילי**: הרשעה פלילית, עונשי מקסימום של מספר שנות מאסר בפועל בהתאם לקבוע חוק.
13. **במישור האזרחי**: בית המשפט או בית הדין לעבודה מוסמך לפסוק לטובת המתלונ/נת פיצוי כספי בסכום של עד 120,000 ש"ח ללא הוכחת נזק, עבור כל מעשה של הטרדה מינית או התנכלות וכן צעדים נוספים.
14. **הגשת תלונות ובירורן**
15. תלונות ודיווחים ,לרבות שמועות, על חשד לביצוע הטרדה מינית או התנכלות באורנים יש להפנות לאחת הממונות למניעת הטרדה מינית והתנכלות.
16. את התלונה ניתן להגיש בכתב חתומה או בע"פ. הוגשה התלונה בעל-פה, יירשם תוכנה ע"י הממונה, והמתלונן/ת יחתום/תחתום על הרישום לאימות תוכנו. הממונה תמסור למתלונן/ת העתק מהרישום החתום או מהתלונה בכתב. על-פי בחירת המתלונן/ת רשאי להתלוות אליו/ה מלווה לפגישה עם הממונה.
17. במהלך בירור התלונה תזמן הממונה את כל המעורבים בפרשה לשם בירור, על פי הבנתה. עדויות שיימסרו בעל-פה יירשמו על ידי הממונה והמעיד/ה י/תחתום על הרישום לאימות תוכנו. שיחות בירור שהוקלטו יתומללו והמשוחחים יחתמו על התמלול לאימות תוכנו.
18. הממונה תערוך בירור מקיף עד להשלמתו ביעילות ובלא דיחוי.
19. בירור התלונה ייעשה תוך הגנה מרבית על כבודם ופרטיותם של המעורבים.
20. בתום בירור התלונה יגישו הממונות סיכום בכתב של בירור התלונה בליווי המלצות מנומקות לגבי המשך הטיפול בה לגורמים הבאים:לרקטור המכללה במקרה שהנילון הוא/היא איש/אשת סגל אקדמי, למנכ"ל במקרה שהנילון הוא/היא איש/אשת סגל מנהלי, לדיקן הסטודנטים במקרה שהנילון הוא/היא סטודנט/ית. בכל מקרה יידעו בעלי התפקיד את הנשיא/ה, והכל תוך הקפדה יתרה על פרטיות הצדדים.
21. מכללת אורנים תוכל לפעול באחת מן הדרכים הבאות:

* לגנוז את התלונה.
* להעביר את הטיפול בתלונה להליך משמעתי.

1. **העברת תלונה להליך משמעתי –** 
   1. הוחלט להעביר את הטיפול בתלונה להליך משמעתי תעברנה הממונות לרקטור/מנכ"ל/דיקן סטודנטים בהתאמה (להלן: הגורם המוסמך), את החומר הרלבנטי לתלונה, לרבות התלונה ונספחיה, תגובת הנילון, תרשומות שנערכו במהלך הבירור, פירוט של אמצעי הביניים שננקטו - אם ננקטו. בנוסף יסייעו הממונות למעסיק בהכנת התיק לבירור משמעתי, במידת הצורך.
   2. מקרה בו הנילון/ה הוא/היא איש/אשת סגל אקדמי או מנהלי יהיו בוועדה רקטור/ית, מנכ"ל/ית, מנהל/ת מש"א. הממונה האחראית לתיק (משקיפה), יועץ משפטי (לפי שיקול דעת). יו"ר הוועדה יהיו הרקטור/ית או המנכ"ל/ית בהתאמה לשיוך הנילון/ה לסגל אקדמי או מנהלי. הנילון/ה רשאי/ת לבוא עם ייעוץ משפטי משלו/ה.
   3. במקרה בו הנילון/ה הוא/היא סטודנט/ית יהיו בוועדה דיקן/ית הסטודנטים (יו"ר/תובע), דיקן/ית הפקולטה בה לומד/ת הסטודנט/ית, מנהל/ת מנהל הסטודנטים, הממונה האחראית לתיק (משקיפה), יועץ משפטי (לפי שיקול דעת). הנילון/ה רשאי/ת לבוא עם ייעוץ משפטי משלו/ה.

לנילון יתאפשר לעיין בדוח הממונות בתיאום מראש עמן זמן סביר (שלושה ימים לפחות למעט מקרים חריגים) לפני הדיון בוועדה.

ישיבות הוועדה ילוו ברישום פרוטוקול. בסיום כל דיון תקבע הוועדה מי האחראי ליישום ההחלטה והדבר יירשם בפרוטוקול.

קבלת ההחלטה תתבצע בנוכחות חברי הוועדה המטפלת להם זכות הצבעה, ללא מוזמנים נוספים, למעט מזכירת הוועדה אם יקבע שיש לוועדה מזכירה ויועץ משפטי על פי צורך.

* 1. ההחלטה תימסר למתלונן/ת ולנילון/ה והם יאשרו קבלתה בחתימה.

1. סנקציות משמעתיות
   1. בהתאם לתוצאות הבירור המשמעתי הוועדה תוכל לנקוט כנגד הנילון/ה במי מהצעדים המשמעתיים (לרבות שילוב ביניהם) כמפורט להלן (כולם או חלקם) בהתאם לנסיבות ביצוע העבירה ומהותה:

* נזיפה בכתב, שתירשם בתיק האישי של הנילון/ה
* אזהרה בכתב, שתירשם בתיק האישי של הנילון/ה.
* הפנייה לקבלת הדרכה בנושא מניעת הטרדה מינית
* השעיה מהוראה/עבודה/לימודים לזמן קצוב.
* הרחקה מהמכללה לצמיתות (בכפוף לאישור נשיא/ה).
* שלילה מלאה/ חלקית של הודעה מוקדמת ופיצויי פיטורים בכפוף לדין.
  1. בסמכות הוועדה להחליט האם החלטותיה יפורסמו או שלא יפורסמו, באתר האינטרנט של המכללה. הפרסום ללא שמות המתלונן/ת והנילון/ה.
  2. החלטותיה של הוועדה המטפלת יילקחו בחשבון בעת קידום אקדמי או קידום בתפקיד.
  3. בכל מקרה בו יש החלטה לגבי סטודנט/ית תתקיים התייעצות עם היועץ המשפטי בכל הנוגע לצורך לידע גורם מוסמך במשרד החינוך להחלטה.

החלטותיהן של ועדות מטפלות וכל החומר הנלווה להליכי הבירור במקרים של הטרדה מינית יישמרו בתיקייה מוצפנת וייפתחו רק בהוראת מנכ"ל/ית או נשיא/ה.

ערעור –

הנילון/ה יהיה רשאי לערער על ההחלטה וכן על הסנקציות שנקבעו.

במקרה של ערעור על החלטתה של הוועדה המטפלת, יועבר הערעור בכתב לנשיא/ה עד 15 ימים מיום פרסום ההחלטה לנילון/ה.

ועדת ערעורים תכלול את הנשיא/ה (יו"ר) ועוד שני חברים/ות בהתאם לעניין. גם כאן כדאי שזה יהיה מסודר עם כתב מינוי וכו'. בישיבות ישתתפו הממונה (משקיפה) ויועץ משפטי, לפי הצורך.

1. **שמירה על סודיות ופרטיות**

אורנים וכל מי מטעמה המעורב בבירור תלונות על הטרדה מינית והתנכלות יכבדו את פרטיותם של כל המעורבים בתלונה, ככל האפשר ובשים לב לדרישות הדין.

1. **הוראות נוספות**
   1. בנוסף לתלונה המתלונן/נת י/תוכל לפעול כאמור ברמה הפלילית באמצעות הגשת תלונה במשטרה. בנוסף, עומדת למתלונן/נת הזכות להגיש תביעה אזרחית.
   2. ניתן כמובן לפנות למרכז סיוע לנפגעות/נפגעי תקיפה מינית בטלפון 1202.
   3. בנוסף לתקנון ולנוהל זה המהווה נספח לו, כרזה בנושא מניעת הטרדה מינית והתנכלות תלויה בלוחות המודעות ברחבי הקמפוס וכן באתר משרד הרקטור.
   4. את התקנון המפורט למניעת הטרדה מינית והתנכלות ניתן לקבל במשרדי הנהלת המכללה, במזכירויות הפקולטות, במשרדי אגודת הסטודנטים ואצל דיקן הסטודנטים.

\* כל הנאמר בתקנון זה מתייחס בכבוד לנשים וגברים כאחד.